
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3006 

31 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατ’ εξαίρεση ορισμός του Ε.ΚΕ.Α. ως φορέα διενέρ¬ 
γειας για την υλοποίηση ηλεκτρονικού διεθνούς 
ανοικτού διαγωνισμού για τη σύναψη συμφωνί¬ 
ας πλαίσιο με έναν (1) μειοδότη για την προμή¬ 
θεια για τέσσερα (4) έτη αντιδραστηρίων με ΟΡ\/ 
33696500-0 για τον ορολογικό έλεγχο των μονά¬ 
δων αίματος για τα μεταδιδόμενα με τη μετάγ¬ 
γιση νοσήματα των τεσσάρων κέντρων ορολογι- 
κού ελέγχου με πιστώσεις από το Π.Π.Υ.Φ.Υ. του 


έτους 2014, πιστώσεις έτους 2015. 1 

Έγκριση ωρών υπερωριακής απασχόλησης υπαλλή¬ 
λων που υπηρετούν στην Επιτροπή Προμηθειών 
Υγείας του Υπουργείου Υγείας για το Α' Τρίμηνο 
του 2016. 2 

Εγκατάσταση στην Ελλάδα γραφείου ή υποκατα¬ 
στήματος της Εταιρείας ΝΑΙΙΤΙΙ.03 8ΗΙΡΡΙΝΘ 3.Α. 
που εδρεύει στα νησιά ΜΑΡΣΑΛ. 3 

Εγκατάσταση στην Ελλάδα γραφείου ή υποκαταστή¬ 
ματος της Εταιρείας 3ΗΙΡΟΑΒΕ ΜΑΒΙΤΙΜΕ ΙΝΟ. 
που εδρεύει στα ΝΗΣΙΑ ΜΑΡΣΑΛ. 4 


ΑΠΟΦΑΣΕΙ Σ 

Αριθμ. 5200 (1) 


Κατ’ εξαίρεση ορισμός του Ε.ΚΕ.Α. ως φορέα διενέργει¬ 
ας για την υλοποίηση ηλεκτρονικού διεθνούς ανοι¬ 
κτού διαγωνισμού για τη σύναψη συμφωνίας πλαίσιο 
με έναν (1) μειοδότη για την προμήθεια για τέσσερα 
(4) έτη αντιδραστηρίων με ΟΡ\/ 33696500-0 για τον 
ορολογικό έλεγχο των μονάδων αίματος για τα με¬ 
ταδιδόμενα με τη μετάγγιση νοσήματα των τεσσά¬ 
ρων κέντρων ορολογικού ελέγχου με πιστώσεις από 
το Π.Π.Υ.Φ.Υ. του έτους 2014, πιστώσεις έτους 2015. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1.1. Τις διατάξεις των άρθρων 41 και 90 του «Κώδι¬ 
κα Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
Π.δ. 63/2005 (Α' 98), όπως αυτός ισχύει σήμερα. 


1.2. Τις διατάξεις του Ν. 3580/2007 (Α' 134) «Προμήθειες 
Φορέων εποπτευομένων από το Υπουργείο Υγείας και 
Κοινωνικής Αλληλεγγύης και άλλες διατάξεις», όπως 
αυτός ισχύει σήμερα, ιδίως δε αυτές της παραγράφου 
7 του άρθρου 6. 

1.3. Τις διατάξεις του άρθρου 15 του Ν. 3918/2011 (Α' 31) 
«Διαρθρωτικές αλλαγές στο σύστημα υγείας και άλλες 
διατάξεις», όπως αυτός ισχύει σήμερα. 

1.4. Τις διατάξεις του άρθρου 34 παρ. 4, του Ν. 3868/2010 
(Α' 129) «Αναβάθμιση του Εθνικού Συστήματος Υγείας και 
λοιπές διατάξεις αρμοδιότητας του Υπουργείου Υγείας 
και Κοινωνικής Αλληλεγγύης». 

1.5. Τις διατάξεις του Ν. 4320/2015 (Α' 29) «Ρυθμίσεις 
για τη λήψη άμεσων μέτρων για την αντιμετώπιση της 
ανθρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις». 

1.6. Τις διατάξεις των άρθρων 15 και 36 του Ν. 4238/2014 
(Α' 38) «Πρωτοβάθμιο Εθνικό Δίκτυο Υγείας (ΠΕ.ΔΥ.), αλ¬ 
λαγή σκοπού του Ε.Ο.Π.Υ.Υ και λοιπές διατάξεις», όπως 
ισχύει σήμερα. 

2. Τις διατάξεις του Π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

3. Τις διατάξεις της υπ’ αριθμ. Π1/2390/2013 (Β' 2677) 
απόφασης του Υπουργού Ανάπτυξης και Ανταγωνιστικό¬ 
τητας «Τεχνικές λεπτομέρειες και διαδικασίες λειτουρ¬ 
γίας του Εθνικού Συστήματος Ηλεκτρονικών Δημοσίων 
Συμβάσεων (Ε.Σ.Η.ΔΗ.Σ.)». 

4.1. Τις διατάξεις της υπ’ αριθμ. 5804/2014 (Β' 3261) 
κοινής απόφασης του Υπουργού Υγείας και του Αναπλη¬ 
ρωτή Υπουργού Οικονομικών «Εγκριση Προγράμματος 
Προμηθειών, Υπηρεσιών και Φαρμάκων των Μονάδων 
Υγείας και Εποπτευόμενων Φορέων, έτους 2014, πι¬ 
στώσεις 2014-2015 με χρηματοδότηση από τον τακτικό 
προϋπολογισμό, το Πρόγραμμα Δημοσίων Επενδύσεων, 
τις λοιπές πηγές». 

4.2. Τις διατάξεις της υπ’ αριθμ. 6484/2014 (Β' 3693) 
απόφασης του Υπουργού Υγείας «Ορισμός Φορέων δι¬ 
ενέργειας για την υλοποίηση του Προγράμματος Προ¬ 
μηθειών, Υπηρεσιών και Φαρμάκων Υγείας (Π.Π.Υ.Φ.Υ.), 
έτους 2014, πιστώσεις 2015, εξουσιοδότηση για τη συ¬ 
γκρότηση συλλογικών οργάνων για τη διεξαγωγή των 
διαγωνισμών - Παράταση του Προγράμματος Προμη¬ 
θειών και Υπηρεσιών Υγείας (Π.Π.Υ.Υ.), των ετών 2010, 
2011 και 2013». 

4.3. Τις διατάξεις της υπ’ αριθμ. 5108/2015 απόφασης 
του Υπουργού Υγείας «Παράταση του Προγράμματος 
Προμηθειών, Υπηρεσιών Υγείας (Π.Π.Υ.Υ.) του έτους 
2010 και των Προγραμμάτων Προμηθειών, Υπηρεσιών 
και Φαρμάκων Υγείας (Π.Π.Υ.Φ.Υ.) των ετών 2011, 2012, 
2013 και 2014» (ΑΔΑ ΩΓΩΝ465ΦΥΟ-ΟΓΕ). 

5. Το με αριθμό πρωτοκόλλου ΓΠ-12-4010/14-12-2015 
έγγραφο του Ε.ΚΕ.Α. με θέμα «Εγκριση διαδικασίας τρο¬ 
ποποίησης του προϋπολογισμού του ΠΠΥΥ 2014 του 
ΕΚΕΑ λόγω επαύξησης του προϋπολογισμού ΕΚΕΑ οικ. 
Έτους 2015». 

6. Το Α3β/ΓΠ94809/ΦΕΚΕΑ/11-11-2015 έγγραφο της Δι¬ 
εύθυνσης Ανάπτυξης Μονάδων Υγείας του Υπουργείου 
Υγείας. 

7. Το ΓΠ-12-4004/11.12.2015 έγγραφο του Ε.ΚΕ.Α.. 

8. Το υπ’ αριθμ. πρωτοκόλλου Ε.Π.Υ. 5091/21-12-2015 αί¬ 
τημα του Ε.ΚΕ.Α. με το οποίο ζητεί να ορισθεί, σύμφωνα 
με τα οριζόμενα στην παράγραφο 7 του άρθρου 6 του 
Ν. 3580/2007, φορέας διενέργειας για την υλοποίηση 
ηλεκτρονικού διεθνούς ανοικτού διαγωνισμού για τη 
σύναψη συμφωνίας πλαίσιο με έναν (1) μειοδότη για 
την προμήθεια για τέσσερα (4) έτη αντιδραστηρίων 
για τον ορολογικό έλεγχο των μονάδων αίματος για τα 
μεταδιδόμενα με τη μετάγγιση νοσήματα των τεσσά¬ 
ρων κέντρων ορολογικού ελέγχου με πιστώσεις από το 
Π.Π.Υ.Φ.Υ. του έτους 2014, πιστώσεις έτους 2015. 

9. Την υπ’ αριθμ. πρωτοκόλλου 5119/22-12-2015 απόφα¬ 
ση της Ολομέλειας της Επιτροπής Προμηθειών Υγείας 
που ελήφθη κατά την 68 και από 14-12-2015 (θέμα 2) 
συνεδρίασή της με θέμα «Εγκριση τεχνικών προδια¬ 
γραφών για την προμήθεια αντιδραστηρίων με συνοδό 
εξοπλισμό για τον ορολογικό έλεγχο των μονάδων αί¬ 
ματος για τα μεταδιδόμενα νοσήματα (2)». 

10. Την υπ’ αριθμ. πρωτοκόλλου 5129/22-12-2015 απόφα¬ 
ση της Ολομέλειας της Επιτροπής Προμηθειών Υγείας 
που ελήφθη κατά την 69 και από 17-12-2015/21-12-2015/ 
22-12-2015 (θέμα 5) συνεδριάσεις της με θέμα «Τροπο¬ 
ποίηση του Προγράμματος Προμηθειών και Υπηρεσιών 
Υγείας έτους 2014 για το Ε.ΚΕ.Α.» (ΑΔΑ 72ΚΛ465ΦΥΟ- 
ΟΚΔ). 

11. Το γεγονός ότι από την παρούσα δεν προκαλείται 
δαπάνη σε βάρος του Κρατικού Προϋπολογισμού, απο¬ 
φασίζουμε τα εξής: 

Αρθρο μόνο 

Εγκρίνουμε την υπ’ αριθμ. πρωτοκόλλου 5129/22-12-2015 
απόφαση της Ολομέλειας της Επιτροπής Προμηθειών 
Υγείας που ελήφθη κατά την 69 και από 17-12-2015/ 
21 -12-2015/22-12-2015 (θέμα 5) συνεδριάσεις της και κατ’ 
εξαίρεση ορίζουμε το Ε.ΚΕ.Α. ως φορέα διενέργειας 
για την υλοποίηση ηλεκτρονικού διεθνούς ανοικτού δι¬ 
αγωνισμού, με τις τεχνικές προδιαγραφές που εγκρί- 
θηκαν με την υπ’ αριθμ. πρωτοκόλλου 5119/22-12-2015 
απόφαση της ιδίας Ολομέλειας που ελήφθη κατά την 
68 και από 14-12-2015 (θέμα 2) συνεδρίασή της, για τη 
σύναψη συμφωνίας πλαίσιο με έναν (1) μειοδότη για την 
προμήθεια για τέσσερα (4) έτη αντιδραστηρίων με ΟΡ\/ 
33696500-0 για τον ορολογικό έλεγχο των μονάδων 
αίματος για τα μεταδιδόμενα με τη μετάγγιση νοσήματα 
των τεσσάρων κέντρων ορολογικού ελέγχου με πιστώ¬ 
σεις από το Π.Π.Υ.Φ.Υ. του έτους 2014, πιστώσεις έτους 
2015. Η Επιτροπή Διενέργειας του ως άνω Διαγωνισμού 
για την προμήθεια αντιδραστηρίων με ΩΡν 33696500-0 
καθορίζεται ως εξής: (α) Τακτικά μέλη: Η Ευθυμία Σε- 


ραφή (χημικός Ε.ΚΕ.Α.), η Αναστασία Χαϊκάλη (βιολόγος 
Ε.ΚΕ.Α.), η Ανθή Γάφου (αιματολόγος - ΓΟΝ ΑΓ. ΑΝΑΡ¬ 
ΓΥΡΟΙ), ο Γεώργιος Καστανιώτης (βιολόγος Ε.ΚΕ.Α.), η 
Βασιλική Καραντζίκου (ΠΕ - Διοικητικού Οικονομικού - 
ΕΠΙΜΕΛΗΤΗΡΙΟ ΕΛΛΑΔΟΣ), (β) Αναπληρωματικά μέλη: 
Η Βασιλική Μπακαλούδη (αιματολόγος ΠΓΝΘ ΑΧΕΠΑ) 
ως αναπληρωματική της Ευθυμίας Σεραφή, ο Σπυρίδων 
Ματσάγγος (τεχνολόγος - ΓΝ ΤΖΑΝΝΕΙΟ) ως αναπλη¬ 
ρωματικός της Αναστασίας Χαϊκάλη, η Χρυσούλα Αλέπη 
(αιματολόγος - ΓΝ ΤΖΑΝΕΙΟ) ως αναπληρωματική της 
Ανθής Γάφου, η Στυλιανή Κοκκόρη (αιματολόγος - ΓΝ 
ΑΤΤΙΚΟΝ) ως αναπληρωματική του Γεωργίου Καστα- 
νιώτη και η Ουρανία Θεοδοσοπούλου (ΠΕ- Διοικητικού 
Οικονομικού - ΕΠΙΜΕΛΗΤΗΡΙΟ ΕΛΛΑΔΟΣ) ως αναπλη¬ 
ρωματική της Βασιλικής Καραντζίκου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2015 

Ο ΥΠΟΥΡΓΟΣ 

ΑΝΔΡΕΑΣ ΞΑΝΘΟΣ 
-♦- 

Αριθμ. 5199 (2) 

Έγκριση ωρών υπερωριακής απασχόλησης υπαλλήλων 
που υπηρετούν στην Επιτροπή Προμηθειών Υγείας 
του Υπουργείου Υγείας για το Α' Τρίμηνο του 2016. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη τις διατάξεις: 

Α. Του Ν. 1558/1985 (ΦΕΚ 137/1985/Α') όπως τροποποιή¬ 
θηκε με το αριθμ. Π.δ. 63/1998 (ΦΕΚ 98/22-4-2005/Α') «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα» και τις διατάξεις του Π.δ. 95/2000 
(Φ.Ε.Κ. 76/2000) «Οργανισμός του Υπουργείου Υγείας και 
Πρόνοιας». 

Β. Του αρθ. 20 του Ν. 4024/2011 (ΦΕΚ 226/27-10-2011/Α') 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

Γ. Του Νόμου 3329/2005 (ΦΕΚ 81/4-4-2005/Α') «Εθνικό 
Σύστημα Υγείας και Κοινωνικής Αλληλεγγύης και λοιπές 
διατάξεις». 

Δ. Του Π.δ. 73/2015 (ΦΕΚ 116/τ.Α'/23-9-2015) «Διορισμός 
Αντιπροέδρου της Κυβέρνησης Υπουργών, Αναπληρω¬ 
τών Υπουργών και Υφυπουργών». 

Ε. Του Π.δ. 106/2014 (ΦΕΚ 173/τ.Α'/28-8-2014) «Οργανι¬ 
σμός του Υπουργείου Υγείας». 

ΣΤ. Της υπ’ αριθμ. πρωτ. ΑΙΒ/Γ.Π.οικ. 61123/11-8-2015 
υπουργικής απόφασης (ΦΕΚ 572/τ. ΥΟΔΔ/11-8-2015), περί 
Διορισμού μελών στην Επιτροπής Προμηθειών Υγείας. 

Ζ. Του άρθρου 14 του Ν. 4052/1-3-2012 (ΦΕΚ 41/τ.Α'/ 
1-3-2012) Νόμος αρμοδιότητας Υπουργείων Υγείας και 
Κοινωνικής Αλληλεγγύης και Εργασίας και Κοινωνικής 
Ασφάλισης για εφαρμογή του νόμου «Εγκριση των Σχε¬ 
δίων Συμβάσεων Χρηματοδοτικής Διευκόλυνσης μεταξύ 
του Ευρωπαϊκού Ταμείου Χρηματοπιστωτικής Σταθε¬ 
ρότητας (Ε.Τ.Χ.Σ.), της Ελληνικής Δημοκρατίας και της 
Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδος 
και άλλες επείγουσες διατάξεις για τη μείωση του δη- 

μοσίου χρέους και τη διάσωση της εθνικής οικονομίας» 
και άλλες διατάξεις. 

Η. Την ανάγκη υπερωριακής απασχόλησης των υπαλ¬ 
λήλων που υπηρετούν στην Επιτροπή Προμηθειών Υγεί¬ 
ας του Υπουργείου Υγείας, λόγω των αυξημένων υπη¬ 
ρεσιακών αναγκών. 

Θ. Το γεγονός ότι από την απόφαση αυτή θα προκλη- 
θεί δαπάνη, ύψους έως και τεσσάρων χιλιάδων τριακο- 
σίων ευρώ (4.300,00 €), η οποία θα βαρύνει τον προϋπο¬ 
λογισμό της Επιτροπής Προμηθειών Υγείας (ΚΑΕ 0511) 
και σύμφωνα πάντα με το μισθολόγιο του Ν. 4024/2011. 

I. Την υπ’ αριθμ. ΔΙΑΔΠ/ΦΒ1/14757 (ΦΕΚ 1659/26-7-2011 
τ.Β'), αποφασίζουμε: 

Εγκρίνουμε την υπερωριακή απασχόληση έως και 
δεκατεσσάρων (14) μόνιμων υπαλλήλων που απασχο¬ 
λούνται στην Επιτροπή Προμηθειών Υγείας για το Α' 
τρίμηνο του 2016. 

Οι ανωτέρω υπάλληλοι θα εργασθούν υπερωριακά 
μέχρι και οκτακόσιες σαράντα (840) ώρες συνολικά. Η 
υπερωριακή απογευματινή εργασία δεν θα υπερβαίνει 
τις είκοσι (20) ώρες ανά υπάλληλο μηνιαίως και θα 
πραγματοποιείται από Δευτέρα έως Παρασκευή μετά 
το πέρας του κανονικού ωραρίου εργασίας. 

Η απασχόληση των παραπάνω υπαλλήλων κρίνεται 
αναγκαία: 

1. Για την εύρυθμη λειτουργία της Υπηρεσίας λόγω 
των αυξημένων λειτουργικών αναγκών της. 

2. Για την οργάνωση και υποστήριξη των λειτουρ¬ 
γιών και υπηρεσιών που προβλέπονται από το Νόμο 
3580/2007, όπως τροποποιήθηκε και ισχύει με τις δια¬ 
τάξεις των Ν. 3846/2010 και Ν. 3867/2010. 

3. Γ ια την ολοκλήρωση των αναγκαίων εργασιών που 
πρέπει να πραγματοποιηθούν άμεσα εντός του Α' Τρι¬ 
μήνου του 2016 και δεν καθίσταται δυνατό εντός του 
ωραρίου εργασίας τους. 

Συγκεκριμένα, οι υπάλληλοι του Τμήματος Προδιαγρα¬ 
φών Τιμών και Ποιότητας θα εργαστούν υπερωριακά 
καθότι υπάρχουν αυξημένες ανάγκες που προκύπτουν 
από τα εξής: την ανάρτηση αιτημάτων τιμής στο Πα¬ 
ρατηρητήριο Τιμών της Ε.Π.Υ. (μεγάλος όγκος λόγω 
μακρόχρονης βλάβης στην ηλεκτρονική βάση που δι¬ 
ορθώθηκε πριν λίγο καιρό), συναντήσεις με τις υπάρχου- 
σες επιτροπές σύνταξης τεχνικών προδιαγραφών που 
έχουν συγκροτηθεί από το Τμήμα, επικοινωνία με τις 
επιτροπές σύνταξης τεχνικών προδιαγραφών που έχουν 
συγκροτηθεί από το Τμήμα, δημιουργία και συντονι¬ 
σμός νέων επιτροπών, έρευνα, επιλογή και παράδοση 
υλικού στις επιτροπές για σύνταξη τεχνικών προδια¬ 
γραφών, αποστολή, επεξεργασία και έλεγχος τεχνικών 
προδιαγραφών φορέων στο ΕΚΑΠΤΥ Α.Ε., εισηγήσεις 
για έγκριση τεχνικών προδιαγραφών φορέων από την 
ολομέλεια της Ε.Π.Υ., έλεγχος σκευασμάτων φαρμα¬ 
κευτικών ουσιών σχετικά με μορφή περιεκτικότητα για 
επικείμενους διαγωνισμούς φαρμάκων από την Ε.Π.Υ., 
έλεγχος και αντιπαραβολή αναλώσεων φορέων με ζη¬ 
τούμενες ποσότητες διαγωνισμών και τέλος οι παροχή 
απαντήσεων σε μεγάλο όγκο εισερχόμενων εγγράφων. 

Οι υπάλληλοι του Τμήματος Τεχνολογίας και Εφο¬ 
διασμού θα εργαστούν υπερωριακά καθώς εντός του 
Α' Τριμήνου του 2016 θα ασχοληθούν με τα εξής: την 
προετοιμασία προκηρύξεων ενιαίων διαγωνισμών της 
Ε.Π.Υ. για όλα τα Νοσοκομεία της χώρας, την παρακο¬ 
λούθηση της εξέλιξης των ενιαίων διαγωνισμών της 


Ε.Π.Υ. που έχουν προκηρυχθεί καθώς και την διεκπεραί¬ 
ωση εγγράφων που έχουν σταλεί στην Υπηρεσία από 
τα Νοσοκομεία και τους λοιπούς φορείς για θέματα 
Προμηθειών. 

Οι υπάλληλοι του Τμήματος Οικονομικής Διαχείρισης 
θα εργαστούν υπερωριακά καθώς εκτός από την παρα¬ 
κολούθηση, την εκτέλεση και τον έλεγχο της πορείας 
του προϋπολογισμού της Υπηρεσίας, την ορθή τήρηση 
του Μητρώου Δεσμεύσεων, την υποστήριξη της μισθο¬ 
δοσίας των Μελών και υπαλλήλων της Ε.Π.Υ., την τήρηση 
και καταγραφή των οικονομικών στοιχείων σε μηνιαία 
βάση, την συγκέντρωση και έλεγχο των τιμολογίων των 
προμηθευτών, την υποστήριξη των προμηθειών υλικών 
και υπηρεσιών για τις ανάγκες της Υπηρεσίας, υπάρχουν 
αυξημένες ανάγκες που προκύπτουν από την υποχρέω¬ 
ση άμεσης εξόφλησης τιμολογίων προμηθευτών για δα¬ 
πάνες που πραγματοποιήθηκαν εντός του 2015 και δεν 
ήταν δυνατή η εξόφλησή τους, λόγω του κλεισίματος 
του οικονομικού έτους. Επιπρόσθετα, λόγω της έναρξης 
του νέου οικονομικού έτους θα πρέπει να προχωρήσουν 
άμεσα στην προετοιμασία των ανακλήσεων των αναλή¬ 
ψεων και δεσμεύσεων ποσών που πραγματοποιήθηκαν 
το 2015 καθώς και να πραγματοποιήσουν σε αναλήψεις 
και δεσμεύσεις νέων ποσών του προϋπολογισμού για το 
2016, που αφορούν πάγιες ανάγκες, οι οποίες είναι απα¬ 
ραίτητες για την εύρυθμη λειτουργία της Υπηρεσίας. 

Οι υπάλληλοι του Τμήματος Γραμματείας της Επιτρο¬ 
πής θα εργαστούν υπερωριακά καθότι υπάρχουν αυξη¬ 
μένες ανάγκες και συγκεκριμένα: τακτοποίηση αρχείου 
πρωτοκόλλου για το 2015, μεταφορά αρχείου σε χώρο 
αποθήκευσης, νέα αρχειοθέτηση για το 2016, τακτοποί¬ 
ηση εκκρεμοτήτων του τμήματος από το 2015 καθώς και 
παρακολούθηση και έλεγχο της πραγματοποίησης των 
υπερωριών των υπαλλήλων της Υπηρεσίας. 

Οι υπάλληλοι του Τμήματος Παρακολούθησης και 
Ελέγχου θα εργαστούν υπερωριακά καθότι υπάρχουν 
αυξημένες ανάγκες που περιλαμβάνουν: την παρακολού¬ 
θηση της πορείας των Π.Π.Υ.Υ.Φ.Υ. ετών 2011-2014 των νο¬ 
μικών προσώπων του άρθρου 9 παρ. 1 του Ν. 3580/2007, 
τον έλεγχο της ορθής ή μη εκτέλεσης των συμβάσεων 
που έχει υπογράψει η Ε.Π.Υ., την παρακολούθηση της 
εκτέλεσης της σύμβασης για τον Μοριακό Έλεγχο και 
τη διερεύνηση διαφόρων καταγγελιών αναφορικά με τις 
διαγωνιστικές διαδικασίες που ακολουθούνται από τα 
νομικά πρόσωπα του άρθρου 9 παρ. 1 του Ν. 3580/2007. 

Για το Τμήμα Τεχνικής Υποστήριξης και σε ότι αφορά 
την πληροφορική, το Α' τρίμηνο του 2016 θα απαιτη¬ 
θούν περισσότερες ώρες εργασίας και συγκεκριμένα τα 
εξής: εργασίες σχετικές με το πληροφοριακό σύστημα, 
τους υπολογιστές και το λοιπό εξοπλισμό πληροφο¬ 
ρικής της Υπηρεσίας, εργασίες για τη συντήρηση και 
επισκευή τους (στο υλισμικό αλλά και το λογισμικό), τις 
απαραίτητες εργασίες που αφορούν τους δύο εξυπη- 
ρετητές και το λογισμικό τους (Ωρομέτρησης, πρωτο¬ 
κόλλου, Παρατηρητηρίου Τιμών κ.λπ.), ενώ παράλληλα 
θα υπάρχει διαρκής υποστήριξη των χρηστών. Επίσης, 
στα πλαίσια της μετάβασης στο νέο λειτουργικό σύ¬ 
στημα στα νεότερα υπολογιστικά συστήματα απαιτείται 
επιπλέον χρόνος για την αποκατάσταση υπολογιστών 
που έχουν βλάβες στο υλισμικό, ενώ στη συνέχεια θα 
απαιτηθεί πλήρης εγκατάσταση λειτουργικού, λογισμι¬ 
κού και ρυθμίσεων για την ένταξή τους στον Τομέα 
Δικτύου. Ακόμη χρειάζεται επιπλέον χρόνος για την 

επικοινωνία και υποστήριξη του κόμβου Σύζευξης του 
κτιρίου όπου στεγάζεται η Υπηρεσία, του τηλεφωνικού 
κέντρου και του λοιπού εξοπλισμού αυτοματισμού γρα¬ 
φείου. Επιπλέον ο δεύτερος υπάλληλος του τμήματος 
είναι ταυτόχρονα και συντονιστής της ενσωμάτωσης 
της νέας κωδικοποίησης των εργαστηριακών εξετάσεων 
(ΚΕΟΚΕΕ) σε όλους τους φορείς παροχής υπηρεσιών 
υγείας (π.χ. Νοσοκομεία, Κέντρα Υγείας, ΕΟΠΥΥ κ.λπ.) με 
συνέπεια την ανάγκη για υπερωριακή του απασχόληση. 

Επιπρόσθετα, σε περίπτωση προκήρυξης των ενιαίων 
διαγωνισμών της Ε.Π.Υ. εντός του Α' Τριμήνου του 2016, 
θα απαιτηθεί επιπλέον απασχόληση των υπαλλήλων 
όλων των Τμημάτων της Υπηρεσίας, λόγω του αυξημέ¬ 
νου φόρτου εργασίας. 

Συνοπτικά, η ακολουθούμενη διαδικασία για την έγκρι¬ 
ση και τον έλεγχο των υπερωριών έχει ως εξής: α) Στην 
αρχή κάθε μήνα και σε περίπτωση που υπάρχουν αυ¬ 
ξημένες υπηρεσιακές ανάγκες, συστήνεται συνεργείο 
υπερωριακής απασχόλησης με απόφαση Προέδρου 
β) Καθημερινά η καταγραφή και η τήρηση των ωρών 
υπερωριακής εργασίας των υπαλλήλων υποστηρίζεται 
μηχανογραφικά από ειδική εφαρμογή, η οποία παρα- 
κολουθείται και ελέγχεται από υπαλλήλους της του 
Τμήματος της Γραμματείας της Επιτροπής. Οι ανωτέρω 
υπάλληλοι είναι υπεύθυνοι για τον έλεγχο της πραγ¬ 
ματοποίησης των πραγματικών υπερωριών και γ) στην 
αρχή κάθε μήνα εκτυπώνεται κατάσταση υπερωριών 
του προηγούμενου μήνα, όπως έχουν καταγραφεί από 
το ηλεκτρονικό σύστημα ωρομέτρησης παρουσιών και 
βάσει αυτής της κατάστασης συντάσσεται η βεβαίωση 
των υπερωριών και η έγκριση καταβολής τους από την 
Πρόεδρο της Ε.Π.Υ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2015 

Ο ΥΠΟΥΡΓΟΣ 

ΑΝΔΡΕΑΣ ΞΑΝΘΟΣ 
-♦- 

Αριθμ. 2212.2-1/4926/01/49311/2015 (3) 

Εγκατάσταση στην Ελλάδα γραφείου ή υποκαταστή¬ 
ματος της Εταιρείας ΝΑΙΙΤΙΕ03 3ΗΙΡΡΙΝΟ 3.Α. που 
εδρεύει στα νησιά ΜΑΡΣΑΛ. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82/Α717-4-1968), 
β. του άρθρου 25 του Ν. 27/1975 (ΦΕΚ 77/Α'/22-4-1975) 
και ιδίως την παράγραφο 1, 
γ. του άρθρου 4 του Ν. 2234/1994 (ΦΕΚ 142/Α731-8-1994), 
δ. του άρθρου 25 του Ν. 2515/1997 (ΦΕΚ 154/Α725-7-1997), 
ε. του άρθρου 34 του Ν. 3427/2005 (ΦΕΚ 312/Α7 
27-12-2005), 

στ. του άρθρου 4 του Ν. 3752/2009 (ΦΕΚ 40/Α74-3-2009), 
ζ. του άρθρου 31 του Ν. 4150/2013 (ΦΕΚ 102/Α729-4-2013), 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.δ. 63/2005 (ΦΕΚ 98/Α722-4-2005), 
θ. του Π.δ. 85/2012 (ΦΕΚ 141/Α721-6-2012) «Ίδρυση και 
μετονομασία Υπουργείων, μεταφορά και κατάργηση 


υπηρεσιών» και ειδικότερα το άρθρο 5 όπως αντικα- 
ταστάθηκε από το άρθρο 1 του Π.δ. 94/2012 (ΦΕΚ 149/ 
Α717-7-2012) «Τροποποίηση Π.δ. 85/2012 «Ίδρυση και 
μετονομασία Υπουργείων, μεταφορά και κατάργηση 
υπηρεσιών» (Α' 141)» και τροποποιήθηκε με το άρθρο 3 
Π.δ. 98/2012 (ΦΕΚ 160/Α710-8-2012), 
ι. του Π.δ. 70/2015 (ΦΕΚ 114/Α'/22-9-2015) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής...», 
ια. του Π.δ. 73/2015 (ΦΕΚ 116/Α723-9-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», 
ιβ. της αριθμ. 3122.18/03/13/11-12-2013 (ΦΕΚ 3263/Β7 
20-12-2013) κοινής απόφασης των Υπουργών Οικονομι¬ 
κών - Ανάπτυξης και Ανταγωνιστικότητας - Ναυτιλίας 
και Αιγαίου και των αριθμ. 1246.3/5/94/1-12-1994 (ΦΕΚ 
919/Β714-12-1994) και 1246.3/6/94/1-12-1994 (ΦΕΚ 919/Β7 
14-12-1994) κοινών αποφάσεων των Υπουργών Εθνικής 
Οικονομίας, Οικονομικών και Εμπορικής Ναυτιλίας. 

2. Το αριθμ. 6751117/17-11-2015 παράβολο της ΔΟΥ 
ΠΛΟΙΩΝ ΠΕΙΡΑΙΑ. 

3. Η από 14 Δεκεμβρίου 2015 αίτηση της εταιρείας 
ΝΑΙΙΤΙΕ03 3ΗΙΡΡΙΝΘ 3.Α., αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γραφείου 
ή υποκαταστήματος της εταιρείας ΝΑυΤΙΕ05 3ΗΙΡΡΙΝΟ 
3.Α. που εδρεύει στα νησιά ΜΑΡΣΑΛ και την υπαγωγή 
της στις διατάξεις του άρθρου 25 του Ν. 27/1975 όπως 
αντικαταστάθηκε με το άρθρο 4 του Ν. 2234/1994 και 
τροποποιήθηκε με το άρθρο 4 του Ν. 3752/2009 και με 
το άρθρο 31 του Ν. 4150/2013 με το σκοπό όπως εφό¬ 
σον επιτρέπεται από το καταστατικό της, απασχολείται 
αποκλειστικά και μόνο με πράξεις που προβλέπονται 
στο άρθρο αυτό, δηλαδή με τη διαχείριση, εκμετάλ¬ 
λευση, ναύλωση, διακανονισμό αβαριών, μεσιτεία αγο¬ 
ραπωλησιών ή ναυπηγήσεων ή ναυλώσεων πλοίων με 
Ελληνική ή ξένη σημαία πάνω από 500 κόρους ολικής 
χωρητικότητας, με εξαίρεση τα επιβατηγό ακτοπλοϊκά 
πλοία και τα εμπορικά πλοία που εκτελούν εσωτερικούς 
πλόες, καθώς και με την αντιπροσώπευση πλοιοκτη- 
τριών εταιρειών, ως και επιχειρήσεων που έχουν σαν 
αντικείμενο εργασιών τις ίδιες με τις προαναφερόμενες 
δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α. Η επιμέλεια θεμάτων που αφορούν αποκλειστικά 
και μόνο τα πλοία τα οποία ανήκουν σ’ αυτή ή τα πλοία 
που διαχειρίζεται ή εκμεταλλεύεται ή τα πλοία των 
επιχειρήσεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας με τα πλη¬ 
ρώματα των πλοίων αυτών, καθώς και τις διατυπώσεις 
για την αποστολή και μετάβαση των πληρωμάτων σ' 
αυτά τα πλοία. Για την εξεύρεση και επάνδρωση των 
πιο πάνω πλοίων με Ελληνικά πληρώματα, πρέπει να 
τηρούνται οι διατάξεις της Ελληνικής Νομοθεσίας που 
ισχύουν κάθε φορά. 

(2) Την εκκαθάριση και εξόφληση στην Ελλάδα ή στο 
Εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, αποζη¬ 
μιώσεων κάθε είδους, που οφείλονται σ’ αυτούς ή τις 
οικογένειές τους, νοσηλίων, αντιτίμων τροφοδοσίας 
εξόδων μεταβάσεως για ναυτολόγηση ή επαναπατρισμό 
και εμβασμάτων στις οικογένειες των ναυτικών. 

(3) Την ασθένεια ή εργατικό ατύχημα οποιουδήποτε 
μέλους πληρώματος των παραπάνω πλοίων όπως π.χ. 
καταβολή μισθών ασθένειας, αποζημιώσεων για ατυχή¬ 
ματα ή για ψυχική οδύνη, εξόφληση νοσηλίων, αμοιβών 
γιατρών και λοιπών εξόδων νοσοκομειακής και ιατρο¬ 
φαρμακευτικής περίθαλψης. 

(4) Την φορολογία των παραπάνω πλοίων μαζί με 
την εξόφληση των σχετικών φόρων και τελών και την 
αμφισβήτηση με κάθε νόμιμο μέσο της νομιμότητας 
των τυχόν φόρων, τελών, προστίμων κ.λπ. που τους 
έχουν επιβληθεί. 

(5) Την συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο Εξωτερικό. 

(6) Τον διορισμό και την ανάκληση πρακτόρων σε 
οποιοδήποτε λιμάνι του κόσμου, την αποστολή εμβα¬ 
σμάτων εξόδων και αμοιβών των παραπάνω διοριζομέ- 
νων πρακτόρων και τον έλεγχο των σχετικών λογαρια¬ 
σμών τους που αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική 
αιτία όπως π.χ. αβαρίες συγκρούσεις, επιθαλάσσιες 
αρωγές κ.λπ. και την ενέργεια κάθε άλλης πράξης στην 
Ελλάδα ή στο Εξωτερικό σχετικής με την διαχείριση 
και εκμετάλλευση πλοίων. Εξαιρούνται απαιτήσεις και 
υποχρεώσεις που αφορούν μεταφορές μεταξύ Ελληνι¬ 
κών λιμανιών. 

(8) Τη σύναψη συμβάσεων για την προμήθεια καυσίμων 
και λιπαντικών για τα παραπάνω πλοία, καθώς επίσης 
και συμβάσεων που αφορούν την προμήθεια ανταλλα¬ 
κτικών και εφοδίων καταστρώματος μηχανοστασίου 
και θαλαμηπόλου. 

β. Η επιμέλεια θεμάτων σχετικά με το ΝΑΤ και γενικά 
την κοινωνική ασφάλιση του προσωπικού των πλοίων, 
που διαχειρίζεται ή εκμεταλλεύεται ή των επιχειρήσεων 
που αντιπροσωπεύει και την εξόφληση των σχετικών 
οφειλών. 

γ. Η τήρηση λογιστικών βιβλίων των επιχειρήσεων 
που αντιπροσωπεύει και διαχειρίζεται το Γραφείο ή 
Υποκατάστημα, ο έλεγχος των λογαριασμών τους, η 
διενέργεια εισπράξεων και πληρωμών για λογαριασμό 
τούτων καθώς και η τήρηση λογαριασμών στις Τρά¬ 
πεζες της Ελλάδος ή του Εξωτερικού στο όνομά τους 
σε συνάλλαγμα του Εξωτερικού. Επίσης η σύγκληση 
στην Ελλάδα των Διοικητικών Συμβουλίων και Γ ενικών 
Συνελεύσεων των ξένων αυτών ναυτιλιακών εταιρειών 
και η σύνταξη των Ισολογισμών και λογαριασμό απο¬ 
τελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, 
η επιμέλεια κάθε θέματος σχετικού με τις συμβάσεις 
αυτές όπως π.χ η εκκαθάριση και είσπραξη ναύλων, 
μισθωμάτων, σταλιών και επισταλιών, αποζημιώσεων 


και η καταβολή αποζημιώσεων σχετικά με τις συμβά¬ 
σεις αυτές. 

ε. Η επιμέλεια θεμάτων σχετικά με την ασφάλιση 
των πλοίων που διαχειρίζονται ή εκμεταλλεύονται σε 
ασφαλιστές ή ασφαλιστικές εταιρείες, η πληρωμή των 
σχετικών ασφαλίστρων στην Ελλάδα ή στο Εξωτερικό 
καθώς επίσης και η εγγραφή και διατήρηση των πλοίων 
σε συνεταιρισμούς ασφαλίσεων αστικής ευθύνης του 
πλοιοκτήτη (ΟΙ_υΒ3). 

στ. Η διαπραγμάτευση και σύναψη με προμήθεια συμ¬ 
βάσεων ναυπηγήσεων μετασκευών ή επισκευών με Ναυ¬ 
πηγεία ή αγοραπωλησιών, πλοίων για λογαριασμό ξένων 
Ναυτιλιακών εταιρειών εφόσον τηρούνται οι σχετικές 
με την φορολογία των πλοίων διατάξεις, καθώς και η 
διαμεσολάβηση για τη σύναψη συμβάσεων χρηματοδό¬ 
τησης των παραπάνω ναυπηγήσεων ή αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικά με την εργασία αυτή. 

3. Απαγορεύεται στο Γ ραφείο ή Υποκατάστημα που θα 
εγκατασταθεί να πρακτορεύει πλοία σε Ελληνικά λιμά¬ 
νια καθώς και να αναπτύξει κάθε άλλη δραστηριότητα 
που δεν αναφέρεται στην απόφαση αυτή. 

Αρθρο 2 

1. Η εταιρεία ΝΑΨΤΙίΟδ 5ΗΙΡΡΙΝΘ 3.Α. που εδρεύει στα 
νησιά ΜΑΡΣΑΛ είναι υποχρεωμένη μέσα σε δύο μήνες 
από την δημοσίευση της απόφασης αυτής να καταθέσει 
στο Υπουργείο Οικονομίας, Ανάπτυξης και Τουρισμού 
(Διεύθυνση Κεφαλαίων Εξωτερικού) Τραπεζική εγγυητι¬ 
κή επιστολή αναγνωρισμένης Τράπεζας του εσωτερικού 
ή εξωτερικού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του Α.Ν. 378/1968 σε περίπτωση παράβασης 
των διατάξεων του Α.Ν. 378/1968 και του άρθρου 25 
του Ν. 27/1975 όπως αντικαταστάθηκε με το άρθρο 4 
του Ν. 2234/1994 και τροποποιήθηκε με το άρθρο 4 του 
Ν. 3752/2009 και με το άρθρο 31 του Ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γ ραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο στα 
Υπουργεία Ναυτιλίας και Νησιωτικής Πολιτικής (Διεύ¬ 
θυνση Ποντοπόρου Ναυτιλίας), Οικονομίας, Ανάπτυξης 
και Τουρισμού (Διεύθυνση Κεφαλαίων Εξωτερικού) και 
Οικονομικών (Διεύθυνση Εφαρμογής Άμεσης Φορολο¬ 
γίας). 

β. Να ενημερώνει μέσα στον μήνα Ιανουάριο κάθε 
χρόνο τα παραπάνω Υπουργεία σχετικά με τη Δ/νση 
του Γραφείου ή Υποκαταστήματος της στην Ελλάδα, 
το αντικείμενο των εργασιών του, τον αριθμό, τα στοι¬ 
χεία ταυτότητος και την ακριβή διεύθυνση διαμονής 
του ξένου και Ελληνικού προσωπικού που απασχολείται 
σ' αυτό και το ποσό που εισάγεται κάθε χρόνο σε συ¬ 
νάλλαγμα, το οποίο μετατρέπεται σε εθνικό νόμισμα, 
ή και σε ευρώ. 

Το ποσό που εισάγεται κάθε χρόνο σε συνάλλαγμα, 
το οποίο μετατρέπεται σε εθνικό νόμισμα, ή και σε 
Ευρώ πιστοποιείται με την προσκόμιση στα Υπουργεία 
Ναυτιλίας και Νησιωτικής Πολιτικής (Διεύθυνση Ποντο¬ 
πόρου Ναυτιλίας), Οικονομίας, Ανάπτυξης και Τουρισμού 
(Διεύθυνση Κεφαλαίων Εξωτερικού) και Οικονομικών 

(Διεύθυνση Εφαρμογής Άμεσης Φορολογίας) των ακο¬ 
λούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικό νόμισμα 
καθώς και τα ποσά σε ευρώ, που εισήχθηκαν κατά το 
παρελθόν έτος για την κάλυψη όλων των πληρωμών 
της εταιρείας στην Ελλάδα. Το σύνολο των ποσών αυ¬ 
τών δεν δύναται να είναι κατώτερο του ισόποσου των 
50.000 δολ. ΗΠΑ. 

(β) Υπεύθυνης δήλωσης του Ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ί) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος. 

ϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πόσης φύ- 
σεως δαπανών λειτουργίας του γραφείου της στην 
Ελλάδα, το οποίο δεν δύναται να είναι κατώτερο του 
ισόποσου των 50.000 δολ. ΗΠΑ. 

ιϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας 
της εταιρείας, του τύπου υπό τον οποίο λειτουργεί 
αυτή, της έδρας, της επωνυμίας της, του αντικειμένου 
της, καθώς και του διευθυντού και εκπροσώπου αυτής 
στην Ελλάδα στα Υπουργεία Ναυτιλίας και Νησιωτικής 
Πολιτικής (Διεύθυνση Ποντοπόρου Ναυτιλίας), Οικονο¬ 
μίας, Ανάπτυξης και Τουρισμού (Διεύθυνση Κεφαλαίων 
Εξωτερικού) και Οικονομικών (Διεύθυνση Εφαρμογής 
Άμεσης Φορολογίας) μέσα σε δεκαπέντε ημέρες από 
την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γ ραφεία Αλλοδαπών και Μετα¬ 
νάστευσης του Υπουργείου Εσωτερικών και Διοικητικής 
Ανασυγκρότησης με κοινοποίηση και στα Υπουργεία 
Ναυτιλίας και Νησιωτικής Πολιτικής (Διεύθυνση Ποντο¬ 
πόρου Ναυτιλίας), Οικονομίας, Ανάπτυξης και Τουρισμού 
(Διεύθυνση Κεφαλαίων Εξωτερικού) και στα κατά τόπο 
τμήματα Αλλοδαπών του Υπουργείου Εσωτερικών και 
Διοικητικής Ανασυγκρότησης κάθε μεταβολή σχετικά 
με την πρόσληψη, απόλυση, διεύθυνση κατοικίας του 
προσωπικού αυτού εντός ΙΟημέρου από της συντελέ- 
σεώς της. 

ε. Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεώς 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Αρθρο 3 

1. Η άδεια που χορηγείται με την απόφαση αυτή, παύει 
να ισχύει και θεωρείται ότι δεν έχει χορηγηθεί ποτέ 
εφόσον: 


α. Η παραπάνω εταιρεία δεν εγκαταστήσει Γ ραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Νησιωτικής Πολιτικής (Διεύ¬ 
θυνση Ποντοπόρου Ναυτιλίας), Οικονομίας, Ανάπτυξης 
και Τουρισμού (Διεύθυνση Κεφαλαίων Εξωτερικού) και 
Οικονομικών (Διεύθυνση Εφαρμογής Αμεσης Φορολο¬ 
γίας) μέσα στην παραπάνω τρίμηνη προθεσμία την 
εγκατάσταση στην Ελλάδα του Γραφείου ή Υποκατα¬ 
στήματος της που ιδρύεται με την απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Αρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2, της παρ. 1, του άρθρου 25 του Ν. 27/1975 
όπως αντικαταστάθηκε με την παρ. 1, του άρθρου 31 
του Ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Δεκεμβρίου 2015 

Ο ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 
-♦- 

Αριθμ. 2212.2-1/4928/01/ 49254/2015 (4) 

Εγκατάσταση στην Ελλάδα γραφείου ή υποκαταστή¬ 
ματος της Εταιρείας 8ΗΙΡΟΑΒΕ ΜΑΗΙΤΙΜΕ ΙΝΟ. που 
εδρεύει στα ΝΗΣΙΑ ΜΑΡΣΑΛ. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82/Α717-4-1968), 
β. του άρθρου 25 του Ν. 27/1975 (ΦΕΚ 77/Α722-4-1975) 
και ιδίως την παράγραφο 1, 
γ. του άρθρου 4 του Ν. 2234/1994 (ΦΕΚ 142/Α731-8-1994), 
δ. του άρθρου 25 του Ν. 2515/1997 (ΦΕΚ 154/Α725-7-1997), 
ε. του άρθρου 34 του Ν. 3427/2005 (ΦΕΚ 312/Α7 
27-12-2005), 

στ. του άρθρου 4 του Ν. 3752/2009 (ΦΕΚ 40/Α74-3-2009), 
ζ. του άρθρου 31 του Ν. 4150/2013 (ΦΕΚ 102/Α729-4-2013), 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.δ. 63/2005 (ΦΕΚ 98/Α722-4-2005), 
θ. του Π.δ. 85/2012 (ΦΕΚ 141/Α721-6-2012) «Ιδρυση και 
μετονομασία Υπουργείων, μεταφορά και κατάργηση 
υπηρεσιών» και ειδικότερα το άρθρο 5 όπως αντικα- 
ταστάθηκε από το άρθρο 1 του Π.δ. 94/2012 (ΦΕΚ 149/ 
Α717-7-2012) «Τροποποίηση Π.δ. 85/2012 «Ίδρυση και 
μετονομασία Υπουργείων, μεταφορά και κατάργηση 
υπηρεσιών» (Α' 141)» και τροποποιήθηκε με το άρθρο 3 
Π.δ. 98/2012 (ΦΕΚ 160/Α710-8-2012), 
ι. του Π.δ. 70/2015 (ΦΕΚ 114/Α722-9-2015) «Ανασύσταση 
των Υπουργείων Πολιτισμού και Αθλητισμού, Υποδο- 

μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής...», 
ια. του Π.δ. 73/2015 (ΦΕΚ 116/Α723-9-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», 
ιβ. της αριθμ. 3122.18/03/13/11-12-2013 (ΦΕΚ 3263/Β7 
20-12-2013) κοινής απόφασης των Υπουργών Οικονομι¬ 
κών - Ανάπτυξης και Ανταγωνιστικότητας - Ναυτιλίας 
και Αιγαίου και των αριθμ. 1246.3/5/94/1-12-1994 (ΦΕΚ 
919/Β714-12-1994) και 1246.3/6/94/1-12-1994 (ΦΕΚ 919/Β7 
14-12-1994) κοινών αποφάσεων των Υπουργών Εθνικής 
Οικονομίας, Οικονομικών και Εμπορικής Ναυτιλίας. 

2. Το υπ’ αριθμ. 6751135/9-12-2015 Διπλότυπο ΔΟΥ 
ΠΛΟΙΩΝ ΠΕΙΡΑΙΑ. 

3. Η από 9 Δεκεμβρίου 2015 αίτηση της εταιρείας 
3ΗΙΡ0ΑΒΕ ΜΑΒΙΤΙΜΕ ΙΝΟ., αποφασίζουμε: 

Αρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας 3ΗΙΡΟΑΒΕ 
ΜΑΒΙΤΙΜΕ ΙΝΟ. που εδρεύει στα νησιά ΜΑΡΣΑΛ και 
την υπαγωγή της στις διατάξεις του άρθρου 25 του 
Ν. 27/1975 όπως αντικαταστάθηκε με το άρθρο 4 του 
Ν. 2234/1994 και τροποποιήθηκε με το άρθρο 4 του 
Ν. 3752/2009 και με το άρθρο 31 του Ν. 4150/2013 με το 
σκοπό όπως εφόσον επιτρέπεται από το καταστατικό 
της, απασχολείται αποκλειστικά και μόνο με ναυλώσεις, 
διακανονισμό αβαριών, μεσιτεία ναυλώσεων ή αγορα¬ 
πωλησιών ή ναυπηγήσεων πλοίων με Ελληνική ή ξένη 
σημαία πάνω από 500 κόρους ολικής χωρητικότητας, με 
εξαίρεση τα επιβατηγό ακτοπλοϊκά πλοία και τα εμπο¬ 
ρικά πλοία που εκτελούν εσωτερικούς πλόες, καθώς 
και με την αντιπροσώπευση επιχειρήσεων που έχουν 
σαν αντικείμενο εργασιών τις ίδιες με τις παραπάνω 
δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α. Η σύναψη συμβάσεων ναυλώσεων και η μεσιτεία για 
τη ναύλωση πλοίων που αναφέρονται στην παρ. 1 του 
άρθρου αυτού και η επιμέλεια κάθε θέματος σχετικού 
με τις εργασίες αυτές. 

β. Η μεσιτεία για αγοραπωλησίες πλοίων που αναφέ- 
ρονται στην παρ. 1 του άρθρου αυτού και η επιμέλεια 
κάθε θέματος σχετικού με την εργασία αυτή. 

γ. Η μεσιτεία για τη ναυπήγηση, μετασκευή ή επισκευή 
σε Ελληνικά ή ξένα Ναυπηγεία πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικού με τις εργασίες αυτές, εφόσον τη¬ 
ρούνται οι σχετικές με την φορολογία πλοίων διατάξεις. 

δ. Ο διακανονισμός αβαριών σε πλοία που αναφέρο- 
νται στην παρ. 1 του άρθρου αυτού και η επιμέλεια κάθε 
θέματος σχετικού με την εργασία αυτή. 

ε. Η τήρηση λογιστικών βιβλίων, η διενέργεια εισπρά¬ 
ξεων και πληρωμών για τις παραπάνω πράξεις και η 
τήρηση λογαριασμών σε συνάλλαγμα στις Τράπεζες 
της Ελλάδος ή του Εξωτερικού. 

3. Απαγορεύεται στο Γ ραφείο ή Υποκατάστημα που θα 
εγκατασταθεί να αναπτύξει κάθε άλλη δραστηριότητα 
που δεν αναφέρεται στην απόφαση αυτή. 


Αρθρο 2 

1. Η εταιρεία 3ΗΙΡΟΑΒΕ ΜΑΒΙΤΙΜΕ ΙΝΩ. που εδρεύει 
στα νησιά ΜΑΡΣΑΛ είναι υποχρεωμένη μέσα σε δύο 
μήνες από την δημοσίευση της απόφασης αυτής να 
καταθέσει στο Υπουργείο Οικονομίας, Ανάπτυξης και 
Τουρισμού (Διεύθυνση Κεφαλαίων Εξωτερικού) Τραπε¬ 
ζική εγγυητική επιστολή αναγνωρισμένης Τράπεζας του 
εσωτερικού ή εξωτερικού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του Α.Ν. 378/1968 σε περίπτωση παράβασης 
των διατάξεων του Α.Ν. 378/1968 και του άρθρου 25 
του Ν. 27/1975 όπως αντικαταστάθηκε με το άρθρο 4 
του Ν. 2234/1994 και τροποποιήθηκε με το άρθρο 4 του 
Ν. 3752/2009 και με το άρθρο 31 του Ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γ ραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο στα 
Υπουργεία Ναυτιλίας και Νησιωτικής Πολιτικής (Διεύ¬ 
θυνση Ποντοπόρου Ναυτιλίας), Οικονομίας, Ανάπτυξης 
και Τουρισμού (Διεύθυνση Κεφαλαίων Εξωτερικού) και 
Οικονομικών (Διεύθυνση Εφαρμογής Αμεσης Φορολο¬ 
γίας). 

β. Να ενημερώνει μέσα στον μήνα Ιανουάριο κάθε 
χρόνο τα παραπάνω Υπουργεία σχετικά με τη Δ/νση 
του Γραφείου ή Υποκαταστήματος της στην Ελλάδα, 
το αντικείμενο των εργασιών του, τον αριθμό, τα στοι¬ 
χεία ταυτότητος και την ακριβή διεύθυνση διαμονής 
του ξένου και Ελληνικού προσωπικού που απασχολείται 
σ' αυτό και το ποσό που εισάγεται κάθε χρόνο σε συ¬ 
νάλλαγμα, το οποίο μετατρέπεται σε εθνικό νόμισμα, 
ή και σε ευρώ. 

Το ποσό που εισάγεται κάθε χρόνο σε συνάλλαγμα, 
το οποίο μετατρέπεται σε εθνικό νόμισμα, ή και σε 
Ευρώ πιστοποιείται με την προσκόμιση στα Υπουργεία 
Ναυτιλίας και Νησιωτικής Πολιτικής (Διεύθυνση Ποντο¬ 
πόρου Ναυτιλίας), Οικονομίας, Ανάπτυξης και Τουρισμού 
(Διεύθυνση Κεφαλαίων Εξωτερικού) και Οικονομικών 
(Διεύθυνση Εφαρμογής Αμεσης Φορολογίας) των ακο¬ 
λούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικό νόμισμα 
καθώς και τα ποσά σε ευρώ, που εισήχθηκαν κατά το 
παρελθόν έτος για την κάλυψη όλων των πληρωμών 
της εταιρείας στην Ελλάδα. Το σύνολο των ποσών αυ¬ 
τών δεν δύναται να είναι κατώτερο του ισόποσου των 
50.000 δολ. ΗΠΑ. 

(β) Υπεύθυνης δήλωσης του Ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ί) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος. 

ϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πόσης (ρύ¬ 
σεως δαπανών λειτουργίας του γραφείου της στην 
Ελλάδα, το οποίο δεν δύναται να είναι κατώτερο του 
ισόποσου των 50.000 δολ. ΗΠΑ. 

ιϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας 
της εταιρείας, του τύπου υπό τον οποίο λειτουργεί 
αυτή, της έδρας, της επωνυμίας της, του αντικειμένου 
της, καθώς και του διευθυντού και εκπροσώπου αυτής 
στην Ελλάδα στα Υπουργεία Ναυτιλίας και Νησιωτικής 
Πολιτικής (Διεύθυνση Ποντοπόρου Ναυτιλίας), Οικονο¬ 
μίας, Ανάπτυξης και Τουρισμού (Διεύθυνση Κεφαλαίων 
Εξωτερικού) και Οικονομικών (Διεύθυνση Εφαρμογής 
Άμεσης Φορολογίας) μέσα σε δεκαπέντε ημέρες από 
την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γ ραφεία Αλλοδαπών και Μετα¬ 
νάστευσης του Υπουργείου Εσωτερικών και Διοικητικής 
Ανασυγκρότησης με κοινοποίηση και στα Υπουργεία 
Ναυτιλίας και Νησιωτικής Πολιτικής (Διεύθυνση Ποντο¬ 
πόρου Ναυτιλίας), Οικονομίας, Ανάπτυξης και Τουρισμού 
(Διεύθυνση Κεφαλαίων Εξωτερικού) και στα κατά τόπο 
τμήματα Αλλοδαπών του Υπουργείου Εσωτερικών και 
Διοικητικής Ανασυγκρότησης κάθε μεταβολή σχετικά με 
την πρόσληψη, απόλυση, διεύθυνση κατοικίας του προσω¬ 
πικού αυτού εντός ΙΟημέρου από της συντελέσεώς της. 

ε. Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεώς 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 


Άρθρο 3 

1. Η άδεια που χορηγείται με την απόφαση αυτή, παύει 
να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γ ραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Νησιωτικής Πολιτικής (Διεύ¬ 
θυνση Ποντοπόρου Ναυτιλίας), Οικονομίας, Ανάπτυξης 
και Τουρισμού (Διεύθυνση Κεφαλαίων Εξωτερικού) και 
Οικονομικών (Διεύθυνση Εφαρμογής Αμεσης Φορολογί¬ 
ας) μέσα στην παραπάνω τρίμηνη προθεσμία την εγκα¬ 
τάσταση στην Ελλάδα του Γ ραφείου ή Υποκαταστήμα¬ 
τος της που ιδρύεται με την απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Αρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2, της παρ. 1, του άρθρου 25 του Ν. 27/1975 
όπως αντικαταστάθηκε με την παρ. 1, του άρθρου 31 
του Ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Δεκεμβρίου 2015 

Ο ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 

